(Návrh)

**Zákon**

z ... 2017,

**ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona**   
**č. 378/2016 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona č. 378/2016 Z. z. sa mení a dopĺňa takto:

1. V § 2 ods. 2 sa slová „obce nachádzajúce sa v najmenej rozvinutom okrese, iné právnické osoby a ďalšie subjekty územnej spolupráce1)“ nahrádzajú slovami „fyzické osoby – podnikatelia, subjekty územnej spolupráce1) alebo iné právnické osoby“.

Poznámka pod čiarou k odkazu 1 znie:

„1)§ 13 ods. 1 zákona č. 539/2008 Z. z. o podpore regionálneho rozvoja v znení zákona č. 309/2014 Z. z.“.

1. V § 3 ods. 3 písm. b) prvom bode sa slová „1,6-násobku“ nahrádzajú slovami „1,5-násobok“.
2. V § 4 ods. 1 sa vypúšťa slovo „záväzný“.
3. § 5 vrátane nadpisu znie:

„§ 5

Rada pre najmenej rozvinutý okres

(1) Rada je poradným orgánom vedúceho Úradu vlády Slovenskej republiky (ďalej len „vedúci úradu vlády“).

(2) Rada sa zriaďuje pre každý najmenej rozvinutý okres.

(3) Členmi rady sú:

a) predseda rady,

b) tajomník rady,

c) členovia rady, ktorí zastupujú sociálno-ekonomických partnerov,3a) ktorých činnosť alebo pôsobnosť sa vzťahuje k územiu najmenej rozvinutého okresu.

(4) Predsedom rady je zástupca úradu vlády. Tajomníkom rady je prednosta okresného úradu príslušného najmenej rozvinutého okresu. Počet členov rady podľa odseku 3 písm. c) zastupujúcich ústredné orgány štátnej správy a ostatných sociálno-ekonomických partnerov je rovnaký.

(5) Predsedu rady a tajomníka rady vymenúva a odvoláva vedúci úradu vlády. Členov rady zastupujúcich orgány štátnej správy vymenúva a odvoláva vedúci úradu vlády na základe návrhu príslušného ministra alebo vedúceho ústredného orgánu štátnej správy. Ostatných členov rady vymenúva a odvoláva vedúci úradu vlády na návrh predsedu rady. Nominácie ostatných členov rady predkladajú predsedovi rady sociálno-ekonomickí partneri príslušného najmenej rozvinutého okresu, pričom sa dbá o dosiahnutie územnej a vecnej reprezentatívnosti zloženia rady a zohľadnenie potrieb ekonomického a sociálneho rozvoja okresu.

(6) Funkčné obdobie člena rady je dva roky. Funkčné obdobie člena rady sa začína dňom jeho vymenovania vedúcim úradu vlády.

(7) Funkcia člena rady zaniká

a) uplynutím funkčného obdobia,

b) skončením výkonu štátnej služby na úrade vlády, ak ide o predsedu rady,

c) skončením výkonu funkcie prednostu okresného úradu, ak ide o tajomníka rady,

d) vzdaním sa členstva,

f) smrťou alebo vyhlásením za mŕtveho.

(8) Pri vzdaní sa členstva v rade, členstvo zaniká dňom doručenia oznámenia o vzdaní sa členstva v rade vedúcemu úradu vlády, ak v oznámení nie je uvedený neskorší deň vzdania sa členstva v rade.

(9) Vedúci úradu vlády môže odvolať člena rady, ak porušil zákaz podľa § 8a ods. 3.

(10) Úrad vlády je oprávnený spracúvať osobné údaje členov rady podľa osobitného predpisu3b) na účel evidencie údajov v súvislosti s členstvom v rade v rozsahu titul, meno a priezvisko, funkcia, zamestnávateľ, členstvo v rade, nominujúci subjekt, telefónne číslo a adresa elektronickej pošty. Úrad vlády na svojom webovom sídle zverejňuje na účel informovanosti verejnosti zoznam členov rady a ich osobné údaje v rozsahu titul, meno a priezvisko, funkcia, členstvo v rade, nominujúci subjekt a adresa elektronickej pošty.

(11) Rada

a) pripomienkuje a posudzuje návrh akčného plánu počas jeho vypracovávania,

b) vypracováva odporúčania k návrhu akčného plánu,

c) vypracováva návrhy opatrení a stanoviská k návrhu akčného plánu,

d) vypracováva a schvaľuje plán prioritných aktivít a projektov na nasledujúci kalendárny rok, ktorý je podkladom pre realizáciu opatrení akčného plánu a vyhodnocovanie žiadostí o poskytnutie regionálneho príspevku (ďalej len „žiadosť“),

e) vypracováva stanoviská k spôsobu plnenia a rozsahu plnenia akčného plánu,

f) podáva návrh hodnotenia plnenia akčného plánu,

g) monitoruje a koordinuje realizáciu akčného plánu,

h) vyhodnocuje žiadosť a prijíma stanoviská k žiadosti.

(12) Spôsob rokovania rady a ďalšie podrobnosti o činnosti rady upraví jej štatút, ktorý schvaľuje vedúci úradu vlády.“.

Poznámky pod čiarou k odkazom 3a a 3b znejú:

„3a)§ 2 písm. e) zákona č. 539/2008 Z. z. o podpore regionálneho rozvoja v znení neskorších predpisov.“

„3b) § 10 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.“.

1. § 8 vrátane nadpisu znie:

„§ 8

Regionálny príspevok

(1) Regionálny príspevok je finančný príspevok poskytovaný z rozpočtovej kapitoly úradu vlády v súlade s akčným plánom.

(2) Pri poskytovaní regionálneho príspevku sa uplatňujú princípy transparentnosti, hospodárnosti, efektívnosti, účinnosti a účelnosti a zákaz konfliktu záujmov.

(3) Regionálny príspevok možno poskytnúť žiadateľovi o poskytnutie regionálneho príspevku (ďalej len „žiadateľ“) na základe jeho písomnej žiadosti, ak

a) má vysporiadané finančné vzťahy so štátnym rozpočtom,

b) nie je na jeho majetok vedené konkurzné konanie, nie je na jeho majetok vyhlásený konkurz, nie je v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,

c) nie je voči nemu vedená exekúcia alebo výkon rozhodnutia,

d) neporušil v predchádzajúcich troch rokoch zákaz nelegálneho zamestnávania,3c)

e) nemá nedoplatky poistného na zdravotné poistenie, nedoplatky poistného na sociálne poistenie alebo nedoplatky na povinné príspevky na starobné dôchodkové sporenie,

f) nemá právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie a

g) je zapísaný v registri partnerov verejného sektora,3d) ak ide o žiadateľa, ktorý má povinnosť zapisovať sa do tohto registra.

Poznámky pod čiarkou k odkazom 3c a 3d znejú:

„3c) Zákon č. 82/2005 o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.“

„3d) [Zákon č. 315/2016 Z. z.](https://www.slov-lex.sk/pravne-predpisy/SK/ZZ/2016/315/#paragraf-18) o registri partnerov verejného sektora a o zmene a doplnení niektorých zákonov v znení zákona č. 38/2017 Z. z.“.

1. Za § 8 sa vkladajú § 8a a 8b, ktoré vrátane nadpisov znejú:

„§ 8a

Spôsob poskytovania regionálneho príspevku

1. Regionálny príspevok sa poskytuje na základe žiadosti. Žiadosť spolu s príloha žiadateľ predkladá písomne. Vzor žiadosti a príloh žiadosti úrad vlády zverejňuje na svojom webovom sídle.
2. Úrad vlády vykonáva kontrolu žiadosti a poskytuje žiadateľovi technickú podporu podľa § 7. Úrad vlády následne žiadosť predloží rade.
3. Rada príslušného najmenej rozvinutého okresu posudzuje súlad žiadosti s akčným plánom a prijíma stanoviská k žiadosti, ktoré sú odporúčaním pre vedúceho úradu vlády pre poskytnutie regionálneho príspevku. Pri vyhodnocovaní žiadosti
4. člen rady nemôže byť žiadateľom a nemôže byť zaujatý vo vzťahu k žiadateľovi,
5. člen rady ani jeho blízka osoba3e) nemôže byť štatutárnym orgánom alebo členom štatutárneho orgánu žiadateľa, ani spoločníkom, akcionárom alebo členom právnickej osoby, ktorá je žiadateľom,
6. členom rady nemôže byť osoba, ktorá je zamestnancom žiadateľa alebo zamestnancom právnickej osoby, ktorej je žiadateľ spoločníkom, akcionárom alebo členom.

1. Poskytnutie regionálneho príspevku schvaľuje vedúci úradu vlády na základe stanoviska rady. Schválením regionálneho príspevku sa rozumie uzavretie zmluvy o poskytnutí regionálneho príspevku.
2. Zmluva o poskytnutí regionálneho príspevku obsahuje najmä

a) označenie zmluvných strán,

b) podmienky poskytnutia regionálneho príspevku,

c) účel regionálneho príspevku,

d) výšku regionálneho príspevku a podmienky jeho čerpania,

e) dôvody, pre ktoré je prijímateľ podpory povinný regionálny príspevok vrátiť.

1. Vzor žiadosti, prílohy k žiadosti, formulár štruktúrovaného rozpočtu, vzor zmluvy o poskytnutí regionálneho príspevku úrad vlády zverejňuje na svojom webovom sídle.
2. Ak došlo k porušeniu ustanovenia odseku 3 písm. a) až c), úrad vlády s ohľadom na závažnosť porušenia môže
3. uznať výdavky schváleného regionálneho príspevku sčasti alebo úplne za neoprávnené,
4. neuzavrieť zmluvu o poskytnutí regionálneho príspevku alebo zmluvu o poskytnutí regionálneho príspevku vypovedať.
5. Na poskytnutie regionálneho príspevku nie je právny nárok.

§ 8b

Kontrola

1. Úrad vlády vykonáva finančnú kontrolu použitia regionálneho príspevku a hospodárenia s ním a kontrolu dodržania podmienok zmluvy o poskytnutí regionálneho príspevku.
2. Ak prijímateľ regionálneho príspevku porušil finančnú disciplínu, úrad vlády postupuje podľa osobitného predpisu3f).

Poznámky pod čiarou k odkazu 3e a 3f znejú:

„3e) § 116 Občianskeho zákonníka v znení neskorších predpisov.“

„3f) § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“

1. Poznámka pod čiarou k odkazu 5 znie:

„5) Napríklad nariadenie Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis (Ú. v. EÚ L 352, 24.12.2013), nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014) v platnom znení, zákon č. 358/2015 Z. z.“.

1. Za § 10 sa vkladá § 10a, ktorý vrátane nadpisu znie:

„§ 10a

Prechodné ustanovenia k úpravám účinným od 1. januára 2018

(1) Ústredie zapíše do 15. januára 2018 do zoznamu najmenej rozvinutých okresov okres, v ktorom miera evidovanej nezamestnanosti vypočítaná z disponibilného počtu uchádzačov o zamestnanie, ktorú ústredie vykazuje, bola za aspoň deväť kalendárnych štvrťrokov od 1. októbra 2014 do 30. septembra 2017 vyššia ako 1,5-násobok priemernej miery evidovanej nezamestnanosti v Slovenskej republike za rovnaké obdobie.

(2) Funkcia člena rady, ktorá vznikla podľa tohto zákona v znení účinnom do 31. decembra 2017 zaniká najneskôr 31. marca 2018.“.

**Čl. II**

Zákon č. 539/2008 Z. z. o podpore regionálneho rozvoja v znení zákona č. 309/2014 Z. z. a zákona č. 378/2016 Z. z. sa mení takto:

1. V § 13 sa vypúšťa odsek 10.

Doterajšie odseky 11 a 12 sa označujú ako odseky 10 a 11.

2. V § 14 ods. 4 sa slová „§ 13 ods. 2 až 12“ nahrádzajú slovami „§ 13 ods. 2 až 11.

**Čl. III**

Tento zákon nadobúda účinnosť 1. januára 2018.